**Martin Réway** (s. 24. tammikuuta 1995 Praha, Tšekki) on slovakialais-tšekkiläinen jääkiekkoilija. Hän on pelipaikaltaan vasen laitahyökkääjä, mutta osaa pelata myös keskushyökkääjänä.

Ura
---

### Seuraura

Réway syntyi slovakialaisille vanhemmille Tšekin pääkaupungissa Prahassa, jossa hän myös vietti lapsuutensa ja aloitti jääkiekon HC Slavia Prahassa. 13-vuotiaana Réway siirtyi Slovakiaan ja MHK Dolný Kubínin U18-junioreihin kaudeksi 2008–2009. Kauden 2010–2011 hän vietti MHC Martinin U20- ja U18-junioreissa. Kaudeksi 2011–2012 Réway palasi kotikaupunkiinsa ja siirtyi HC Sparta Prahaan. Hän voitti seuran U18-junioreiden sisäisen piste- ja syöttöpörssin tehoilla 21+39=60 ja sisäisen tehotilaston lukemalla +27. Réway sijoittui koko sarjan pistepörssissä kuudenneksi HC Kladnon Petr Veselýn kanssa. Hän voitti myös koko kevään 2012 pudotuspelien piste- ja syöttöpörssin tehoilla 8+16=24.

HC Slovan Bratislava varasi Réwayn 70. pelaajana KHL:n varaustilaisuudessa 2012. Samana kesänä hänet varasi myös QMJHL-joukkue Gatineau Olympiques neljäntenä pelaajana CHL:n varaustilaisuudessa. Réway siirtyi Olympiquesiin kaudeksi 2012–2013 ja oli joukkueen kolmanneksi paras maalintekijä ja neljänneksi paras pistemies tehoilla 22+28=50. Kevään 2013 pudotuspeleissä hän oli Olympiquesin paras pistemies ja syöttäjä tehoilla 1+11=12.

Montréal Canadiens varasi Réwayn neljännellä kierroksella 116. pelaajana NHL:n varaustilaisuudessa 2013. Kaudella 2013–2014 hän oli tehoilla 20+42=62 Olympiquesin toiseksi paras pistemies Émile Poirier'n jälkeen. Kevään 2014 pudotuspeleissä Réway oli tehoilla 5+10=15 joukkueen paras syöttäjä ja jakoi Olympiquesin sisäisen pistepörssin voiton Simon Tardif-Richardin kanssa. Hänellä oli myös joukkueen paras teholukema (+15).

Kaudeksi 2014–2015 Réway siirtyi Sparta Prahan Extraliga-joukkueeseen. Hän teki 34 runkosarjaottelussa tehot 9+28=37, joilla Réway oli joukkueen kolmanneksi paras pistemies sekä kahdeksassa playoff-ottelussa tehot 1+6=7 jakaen Spartan sisäisen syöttöpörssin voiton kolmen muun pelaajan kanssa. Hänet valittiin kauden päätteeksi Extraligan vuoden tulokkaaksi. Kaudella 2015–2016 Réway teki 14 ottelussa 15 tehopistettä ja kuului koko Extraligan pistepörssin kärkinimiin, kunnes lokakuussa 2015 Sparta lähetti hänet yllättäen sarjatasoa alemmas 1. Národní Hokejová Ligassa pelaavan HC Benátky nad Jizeroun vahvuuteen. Siirron taustalla on pidetty Réwayn haluttomuutta kirjoittaa jatkosopimusta Spartan kanssa sekä sisäisiä riitoja seurajohdon kanssa. Hän ei pelannut Benátky nad Jizeroussa otteluakaan. Marraskuussa Réway siirtyi loppukauden sopimuksella Sveitsin National League A:n Fribourg-Gottéroniin.

Toukokuussa 2016 Réway teki kolmivuotisen tulokassopimuksen Montréal Canadiensin kanssa.

### Maajoukkueura

Réway edusti Slovakiaa MM-kilpailuissa vuosina 2014 ja 2016, joista jälkimmäisessä turnauksessa hän toimi joukkueen varakapteenina. Yhteensä Réway on pelannut 27 A-maaottelua tehopistein 1+8=9. Hän teki A-maajoukkuedebyyttinsä 17. huhtikuuta 2014 Euro Hockey Challengessa Gapissa Ranskaa vastaan. Rewayn ensimmäinen A-maajoukkuemaali syntyi myös Euro Hockey Challengessa 28. huhtikuuta 2016 Skalicassa ylivoimalla Tanskaa vastaan.

Réway pelasi myös alle 20-vuotiaiden MM-kilpailuissa vuosina 2013, 2014 ja 2015, joista viimeisin turnaus päättyi pronssiin. Réway toimi vuoden 2014 turnauksessa Slovakian varakapteenina ja jakoi joukkueen sisäisen pistepörssin voiton Dávid Grégerin kanssa tehoilla 4+6=10. Vuoden 2015 turnauksessa hän toimi Slovakian kapteenina ja voitti joukkueen sisäisen piste-, maali- ja syöttöpörssin tehoilla 4+5=9. Réway palkittiin Slovakian yhtenä kolmesta parhaasta pelaajasta.

Réway pelasi myös alle 18-vuotiaiden IA-divisioonan MM-kilpailuissa vuonna 2012, jolloin hän voitti kultaa ja oli nostamassa Slovakiaa seuraavaksi vuodeksi takaisin pääsarjaan. Réway sijoittui tehoilla 4+7=11 koko turnauksen pistepörssissä toiseksi edellään vain joukkuetoveri Marko Daňo. Hän edusti myös Slovakian alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2011.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2011–2012 | HC Sparta Praha | Tšekki U20 | 5 | 2 | 4 | 6 | 2 | – | – | – | – | – | U18d1 | 5 | 4 | 7 | 11 | 8 |
| 2012–2013 | Gatineau Olympiques | QMJHL | 47 | 22 | 28 | 50 | 56 | 10 | 1 | 11 | 12 | 20 | JMM | 6 | 0 | 2 | 2 | 2 |
| 2013–2014 | Gatineau Olympiques | QMJHL | 43 | 20 | 42 | 62 | 48 | 9 | 5 | 10 | 15 | 16 | JMM | 5 | 4 | 6 | 10 | 4 |
|  |  |  |  |  |  |  |  |  |  |  |  |  | MM | 7 | 0 | 3 | 3 | 2 |
| 2014–2015 | HC Sparta Praha | ČEL | 34 | 9 | 28 | 37 | 54 | 8 | 1 | 6 | 7 | 20 | JMM | 7 | 4 | 5 | 9 | 2 |
| 2015–2016 | HC Sparta Praha | ČEL | 14 | 5 | 10 | 15 | 6 | – | – | – | – | – | MM | 7 | 0 | 1 | 1 | 0 |
|  | Fribourg-Gottéron | NLA | 19 | 8 | 13 | 21 | 14 | – | – | – | – | – |
| 2016–2017 | Ei pelannut |  |  |  |  |  |  |  |  |  |  |  |
| 2017–2018 | Laval Rocket | AHL | 5 | 0 | 2 | 2 | 6 | – | – | – | – | – |
|  | HC Slovan Bratislava | KHL | 18 | 1 | 4 | 5 | 19 | – | – | – | – | – |
| 2018–2019 | MHK Dolny Kubin | Slovakia3 | 2 | 0 | 7 | 7 | 0 | – | – | – | – | – |
|  | Tingsryds AIF | Allsvenskan | 10 | 0 | 2 | 2 | 6 | – | – | – | – | – |
| 2019–2020 | Rytíři Kladno | ČEL | 17 | 0 | 6 | 6 | 0 | – | – | – | – | – |
|  | HK Poprad | SloEL | 39 | 12 | 18 | 30 | 39 | 3 | 0 | 1 | 1 | 6 |
| 2020–2021 | HC Košice | SloEL | 2 | 0 | 7 | 7 | 0 | – | – | – | – | – |
| 2021–2022 | HC Poruba 2011 | Tšekki2 | 27 | 4 | 16 | 20 | 14 | – | – | – | – | – |
| 2022–2023 | EHC Freiburg | DEL2 | 20 | 6 | 17 | 23 | 4 | – | – | – | – | – |
|  | HK Spišská Nová Ves | SloEL | 13 | 5 | 8 | 13 | 6 | 13 | 3 | 9 | 12 | 2 |
| 3 kautta | yhteensä | ČEL | 65 | 14 | 44 | 58 | 60 | 8 | 1 | 6 | 7 | 20 |
| 3 kausi | yhteensä | SloEL | 59 | 20 | 27 | 47 | 61 | 16 | 3 | 10 | 13 | 8 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Martin Réway**.
* Martin Réway The Internet Hockey Databasessa (englanniksi)
* Martin Réway *Elite Prospects*. Everysport Media Group AB.  (englanniksi)

### Viitteet

1. 1 2 3  Martin Réway The Internet Hockey Databasessa (englanniksi)
2. 1 2 3 4 5 6 7 8  Martin Réway *Elite Prospects*. Everysport Media Group AB.  (englanniksi)
3. ↑  Homoľa, Jakub: Réway v budúcej sezóne definitívne v QMJHL  16.7.2012. SlovakProspects.com.  Arkistoitu 4.3.2016. Viitattu 27.6.2014. (slovakiksi)
4. ↑  Martin Reway will not be back  11.6.2014. The Gatineau Olympiques. Viitattu 27.6.2014. (englanniksi)
5. ↑  Jáchim, Václav: Co se děje s Réwayem? Sparta poslala krále produktivity do Benátek! *hokej.cz*.  23.10.2015. BPA sport marketing a.s.. Viitattu 27.11.2015. (tšekiksi)
6. ↑  [controller=GotteronNews&tx\_gotteronnews\_gotteronnewsdetail[action]=detail&tx\_gotteronnews\_gotteronnewsdetail[news]=2118&cHa Fribourg-Gottéron engage Martin Réway] *hokej.cz*.  18.11.2015. HC FRIBOURG-GOTTÉRON SA. Viitattu 27.11.2015. (ranskaksi)
7. ↑  Canadiens agree to terms on a three-year contract with forward Martin Reway  18.5.2016. MONTREAL:  Montreal Canadiens. Viitattu 19.5.2016. (englanniksi)
8. ↑  Nuori slovakkisentteri Réway sopimukseen Montréalin kanssa *Jatkoaika.com*.  18.5.2016. Jatkoaika r.y. Viitattu 19.5.2016.
9. ↑  France vs Slovakia – EHC – 2015–16 Euro Hockey Challenge – boxscore | Pointstreak Sports Technologies
10. ↑  Slovakia vs Denmark – EHC – 2015–16 Euro Hockey Challenge – boxscore | Pointstreak Sports Technologies